wickkiey/tamil-wikipedia-chunked huggingface dataset:
# எம். ஆர். கிருஷ்ணமூர்த்தி

## பகுதி திரைப்படவியல்

| 1969 | *காவல் தெய்வம்* | தமிழ் |  |
| --- | --- | --- | --- |
| 1972 | *தவப்புதல்வன்* | தமிழ் |  |
| 1983 | *வீட்டுல ராமன் வெளியில கிருஷ்ணன்* | தமிழ் |  |
| 1983 | ஒரு ஓடை நதியாகிறது | தமிழ் |  |
| 1986 | *புதிய பூவிது* | தமிழ் |  |
| 1988 | *தர்மத்தின் தலைவன்* | தமிழ் |  |
| 1990 | *அதிசயப் பிறவி* | தமிழ் |  |
| 1990 | *மல்லுவேட்டி மைனர்* | தமிழ் | பரமசிவம் |
| 1990 | *நாங்கள் புதியவர்கள்* | தமிழ் |  |
| 1990 | *புது வசந்தம்* | தமிழ் |  |
| 1990 | *பொண்டாட்டி தேவை* | தமிழ் | நாயுடு |
| 1990 | *தாலாட்டு கேக்குதம்மா* | தமிழ் |  |
| 1992 | *சேவகன்* | தமிழ் | ஆறுமுகம் |
| 1992 | *தலைவாசல்* | தமிழ் |  |
| 1992 | *உன்னை வாழ்த்திப் பாடுகிறேன்* | தமிழ் |  |
| 1993 | *மகராசன்* | தமிழ் |  |
| 1993 | *உள்ளே வெளியே* | தமிழ் |  |
| 1994 | *நம்ம அண்ணாச்சி* | தமிழ் |  |
| 1995 | *புதிய ஆட்சி* | தமிழ் |  |
| 1995 | *சீதம்* | தமிழ் |  |
| 1996 | *சேனாதிபதி* | தமிழ் |  |
| 1997 | *அருணாச்சலம்* | தமிழ் |  |
| 1997 | *தேடினேன் வந்தது* | தமிழ் |  |
| 1998 | *புதுமைப்பித்தன்* | தமிழ் |  |
| 2001 | *தில்* | தமிழ் |  |
| 2001 | *12 பி* | தமிழ் | சக்தியின் மாமா |
| 2003 | *சாமி* | தமிழ் |  |
| 2008 | *சேவல்* | தமிழ் |  |
# எம். ஆர். கிருஷ்ணமூர்த்தி

## இறப்பு

எம்.ஆர்.கே 2012 ஆகத்து 2 அன்று இறந்தார். பக்கவாதத்தால் பாதிக்கப்பட்ட இவர் சில மாதங்களாக படுக்கையில் இருந்தார். இவரது மனைவி 2008 இல் இறந்தார், எம்.ஆர்.கேவுக்கு ஒரு மகனும், ஒரு மகளும் உண்டு.
# பூனம் யாதவ் (துடுப்பாட்டம்)

**பூனம் யாதவ்** (Poonam Yadav பிறப்பு: ஆகஸ்ட் 24, 1991) இந்தியப் பெண்கள் துடுப்பாட்ட அணியின் வீரர் ஆவார். அந்தப் போட்டியில் 46 பந்துகளில் 15 ஓட்டங்களை எடுத்து அகமது பந்துவீச்சில் இவர் ஆட்டமிழந்தார்.
# பூனம் யாதவ் (துடுப்பாட்டம்)

### பன்னாட்டு இருபது20

2013 ஆம் ஆண்டில் இவர் பன்னாட்டு இருபது20 போட்டியில் அறிமுகமானார். ஏப்ரல் 5,இல் வதோதராவில் நடைபெற்ற வங்காளதேச பெண்கள் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் இந்தியப் பெண்கள் துடுப்பாட்ட அணி சார்பாக தனது முதல் போட்டியில் விளையாடினார்.  
2017 மகளிர் கிரிக்கெட் உலகக் கோப்பையின் இறுதிப் போட்டிக்குச் சென்ற இந்திய அணியில் இவர் இடம் பெற்றார். அந்தப் போட்டியில் இந்திய பெண்கள் அணி இங்கிலாந்து அணியிடம் ஒன்பது ஓட்டன்கள் வித்தியாசத்தில் தோற்றது. ஜூன் 2018இல், பெண்கள் இருபது 20 தரவரிசையில் முதல் ஐந்து இடங்களுக்குள் நுழைந்து பட்டியலில் மூன்றாவது இடத்தைப் பிடித்தார். அக்டோபர் 2018இல், மேற்கிந்தியத் தீவுகளில் நடைபெற்ற 2018 ஐசிசி மகளிர் உலக இருபதுக்கு -20 போட்டிக்கான இந்திய அணியில் இடம் பெற்றார். இந்தத் தொடரில் ஐந்து போட்டிகளில் எட்டு ஆட்டமிழப்புடன், இந்த போட்டியில் இந்தியாவுக்காக அதிக இலக்குகள் எடுத்த வீரர்கள் வரிசையில் முதலிடம் பெற்றார். செப்டம்பர் 2018 இல் இருபது -20 சர்வதேச போட்டிகளில் 39 டி 20 போட்டிகளில் 57 இலக்குகளைக் கைப்பற்றி அதிக இலக்குகளைக் கைப்பற்றிய இந்திய வீரர் எனும் பெருமை பெற்றார்.
# பூனம் யாதவ் (துடுப்பாட்டம்)

### தேர்வுத் துடுப்பாட்டம்

2014 ஆம் ஆண்டில் தென்னாப்பிரிக்கத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. நவம்பர் 16, மைசூரில் தென்னாப்பிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார்.
# பூனம் யாதவ் (துடுப்பாட்டம்)

## ஆரம்பகால வாழ்க்கை

யாதவ் 1991 ஆகஸ்ட் 24 அன்று இந்தியாவின் உத்தரப்பிரதேசத்தின் ஆக்ராவில் பிறந்தார். அவரது தந்தையின் பெயர் ராகுவீர் சிங் யாதவ். இவர் ஓய்வு பெற்ற ராணுவ அதிகாரி ஆவார். அவரது தாயின் பெயர் முன்னா தேவி. இவர் ஒரு இல்லத்தரசி.  
யாதவ் உத்தரபிரதேசத்தில் தனது பள்ளி மற்றும் பட்டப்படிப்பை முடித்தார். இவர் உத்தரப் பிரதேச மாநில அணிக்காகவும் இரயில்வே அணிக்காவும் உள்ளூர் போட்டிகளில் விளையாடி வருகிறார். பின்னர் இந்திய மகளிர் கிரிக்கெட் அணியின் பந்து வீச்சாளராக தேர்வு செய்யப்பட்டார். தற்போது ஹேமலாதா கல என்பவர் இவரது பயிற்சியாளராக உள்ளார்.  
தனது துடுப்பாட்ட வாழ்க்கைக்காக இவர் ஆக்ராவிற்கு குடிபெயர வேண்டி இருந்தது. அங்கு அவர் ஏக்லவ்யா விளையாட்டு மைதானத்தில் பயிற்சி பெற்றார். மூன்று ஆண்டுகளுக்குப் பிறகு துடுப்பாட்டத்தில் இருந்து விலகினார். பின்னர் இவரின் தந்தையின் ஊக்கத்தினால் மீண்டும் விளையாடினார்.
# அனுராதா கிருஷ்ணமூர்த்தி

**அனுராதா கிருஷ்ணமூர்த்தி** (*Anuradha Krishnamoorthy*) என்பார் ஒரு இந்தியச் சமூக தொழில்முனைவோர் மற்றும் பாலாடைக்கட்டி தயாரிப்பாளர். இவர் தனது சகா நம்ரதா சுந்தரேசனுடன் 2017 ஆம் ஆண்டிற்கான நரி சக்தி விருது பெற்றார்.
# அனுராதா கிருஷ்ணமூர்த்தி

## தொழில்

அனுராதா கிருஷ்ணமூர்த்தி ஊனமுற்றோருடன் இணைந்து பணியாற்றும் ஒரு அமைப்பை அமைத்து, அவர்களுக்கு வேலை பெற்றுத்தருவதில் உதவினார். 2016ஆம் ஆண்டில், கிருஷ்ணமூர்த்தி சென்னையில் சமையற்கலை நிபுணர் நம்ரதா சுந்தரேசனுடன் கோஸ் பாலாடைக்கட்டி ஒன்றை நிறுவினார். இவர்கள் ஒருவருக்கொருவர் சுமார் பத்து ஆண்டுகளாக அறிந்திருந்தனர் மற்றும் அவரது புதிய வணிக கூட்டாளரின் வேலை ஒரு மூலோபாய ஆலோசனையிலிருந்தது. அவர்களின் முதல் வகை குவார்க் வகை. உள்ளூர் பொருட்களைப் பயன்படுத்தி பாரம்பரிய முறைகளைப் பின்பற்றி இயற்கை பாலாடைகளை அவர்கள் தயாரித்தனர். எடுத்துக்காட்டாக மிளகாய்ப் பொடியைப் பயன்படுத்தி செடார் சீஸ் ஒன்றை "ஓடே டூ சென்னை" என்று தயாரித்தனர். இவரது பின்னணி சமூக தொழில்முனைவோர், ஊனமுற்ற பெண்களுக்கு வேலை மற்றும் பயிற்சி அளித்தலாம். 2020 ஆம் ஆண்டு நிலவரப்படி, கோஸ் 30க்கும் மேற்பட்ட பாலாடைக்கட்டிகளை உற்பத்தி செய்து வருகிறது.  
கிருஷ்ணமூர்த்தி மற்றும் சுந்தரேசன் இருவரும் தங்கள் தொழில்முனைவோருக்காக 2017 நாரி சக்தி விருதினைப் பெற்றனர். 2018ஆம் ஆண்டு அனைத்துலக பெண்கள் நாளன்று இந்தியக் குடியரசுத் தலைவர், பெண்கள் மற்றும் குழந்தைகள் மேம்பாட்டு அமைச்சகம் சார்பாக இந்த விருதினை வழங்கினார், இந்த விருது இந்தியாவில் பெண்களுக்காக வழங்கப்படும் மிக உயர்ந்த விருதாகும்.
# பிரணிதா தலுக்தார்

**பிரணிதா தலுக்தார்** இந்தியாவைச் சேர்ந்த ஆசிரியரும், சமூக சேவகரும், இந்திய தேசிய காங்கிரசு கட்சியைச் சேர்ந்த அரசியல்வாதியும் ஆவார். அசாமின் சர்போக்கிலிருந்து இந்திய தேசிய காங்கிரசு வேட்பாளராக அசாம் சட்டமன்ற உறுப்பினராக இரண்டு முறை தேர்ந்தெடுக்கப்பட்டார்.
# பிரணிதா தலுக்தார்

## சுயசரிதை

பிரணிதா 1935இல் பிறந்தார். இவரது கணவர் கணேசியாம் தலுக்தார் பர்னாகர் கல்லூரியை நிறுவினார். மேலும், அசாம் சட்டமன்ற உறுப்பினராகவும் இருந்தார். இவர், சொராலி மேல்நிலைப்பள்ளியின் தலைமை ஆசிரியராகவும், பர்னாகர் கல்லூரி, பார்பேட்டா சோராலி கல்லூரி ஆகியவற்றின் ஆசிரியராகவும் இருந்தார். 1972இல் சர்போக்கிலிருந்து மீண்டும் தேர்ந்தெடுக்கப்பட்டார்.
# பிரணிதா தலுக்தார்

## விருது

தலுக்தார் பெண்களின் வளர்ச்சிக்காகப் பணிகளை செய்தார். இவர் மத்திய பெண்கள் மற்றும் குழந்தைகள் நல சங்கத்தின் தலைவராக இருந்தார்.
# பிரணிதா தலுக்தார்

## இறப்பு

தலுக்தார் 20 ஏப்ரல் 2019 அன்று இறந்தார்.
# திலீப் கோஷ்

**திலீப் கோஷ்** (**Dilip Ghosh**) (பிறப்பு: 1 ஆகஸ்டு 1964) மேற்கு வங்காள மாநிலத்தின் பாரதிய ஜனதா கட்சியின் மாநிலத் தலைவர் ஆவார். 2019 இந்தியப் பொதுத் தேர்தலில் திலீப் கோஷ், 23 மே 2019 அன்று, மிட்னாபூர் மக்களவைத் தொகுதியிலிருந்து நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். இவர் கரக்பூர் சதர் சட்டமன்றத் தொகுதியிலிருந்து மேற்கு வங்காள சட்டமன்ற உறுப்பினராக 19 மே 2016 முதல் 23 மே 2019 வரை செயல்பட்டார்.
# அனில் தேஷ்முக்

**அனில் வசந்தராவ் தேஷ்முக்** (**Anil Vasantrao Deshmukh**) மகாராட்டிரா மாநில தேசியவாத காங்கிரசு கட்சியைச் சேர்ந்த இவர், நவம்பர், 2019 முதல் முதலமைச்சர் உத்தவ் தாக்கரே தலைமையிலான அமைச்சரவையில் உள்துறை அமைச்சராக உள்ளார். இவர் 1995-ஆம் ஆண்டு முதல் 2014 வரை கட்டோல் சட்டமன்றத் தொகுதியிலிருந்து நான்கு முறை தொடர்ச்சியாகத் தேர்ந்தெடுக்கப்பட்ட மகாராட்டிரா சட்டமன்ற உறுப்பினர் ஆவார்.  
இவர் 1995-ஆம் ஆண்டு முதல் மகாரஷ்டிரா அரசில் கல்வி மற்றும் பண்பாட்டுத் துறை, பள்ளிக்கல்வி, தகவல் மற்றும் பொதுத்தொடர்புகள், இளைஞர் நலன் மற்றும் விளையாட்டுத் துறை, பொதுப்பணித் துறை, உணவு, குடிமைப் பொருட்கள் & நுகர்வோர் துறை அமைச்சராக பணியாற்றியுள்ளார். தற்போது உள்துறை அமைச்சராக உள்ளார்.
# அனில் தேஷ்முக்

## சர்ச்சைகள் 2021

சர்சைக்களுக்கு பெயர் போன உள்துறை அமைச்சரான அனில் தேஷ்முக், மும்பை மாநகர காவல்துறையிடம், விடுதிக்காரர்கள் மற்றும் கடைக்காரர்களிடமிருந்து மாதம் ரூபாய் 100 கோடி லஞ்சப்பணம் வசூலித்து தருமாறு கூறியதாக, காவல்துறை ஆணையர் பரம் வீர் சிங் குற்றம் சாட்டியுள்ளார். அதனையடுத்து அனில் தேஷ்முக் தன் மீதான குற்றச்சாட்டுகளுக்கு நீதி விசாரனை செய்ய முதலமைச்சரை வலியுறுத்தியுள்ளார்.இது தொடர்பாக நடுவன் புலனாய்வு அமைப்பின் விசாரணைக்கு உத்தரவிடப்பட்டதால், அனில் தேஷ்முக் 5 ஏப்ரல் 2021 அன்று தமது உள்துறை அமைச்சர் பதவிலிருந்து விலகினார்.
# அனில் தேஷ்முக்

## சர்ச்சைகள் 2021

### நடுவன் புலனாய்வுச் செயலக விசாரணை

மாதந்தோறும் ரூபாய் 100 கோடி லஞ்சப்பணம் வசூலிக்க போலீசாரை கட்டாயப்படுத்திய புகாரில் அனில் தேஷ்முக்கிடம் நடுவண் புலனாய்வுச் செயலகம் 14 ஏப்ரல் 2021 அன்று முதல் விசாரணை துவங்கியது.பின்னர் அவர் கைது செய்யப்பட்டார்.
# அனில் தேஷ்முக்

## அமலாக்கத் துறை வசம் அணில் தேஷ்முக்

பண மோசடி வழக்கில் அணில் தேஷ்முக்கிற்கு எதிராக 5 ஏப்ரல் 2021 அன்று நடுவண் புலனாய்வுச் செயலகம் தொடர்ந்த வழக்கில் மும்பை உயர் நீதிமன்றம் அளித்த தீர்ப்பின் அடிப்படையில், அணில் தேஷ்முக்கை 12 நவம்பர் 2021 வரை அமலாக்கத் துறையினரின் விசாரணைக்காக கொண்டு செல்லப்பட்டார். பின்னர் நீதிமன்றக் காவலில் அடைக்கப்பட்டர். 3 சனவரி 2023 அன்று பம்பாய் உயர் நீதிமன்றம் 73 வயதான அனில் தேஷ்முக்கிற்கு பிணை வழங்கி சிறையிலிருந்து விடுவித்தது.
# ஜிரி ஆறு

**ஜிரி ஆறு** (*Jiri River*) என்பது இந்திய மாநிலமான அசாமில் உள்ள பராக் ஆற்றின் துணை ஆறாகும் . இந்த ஆறு திமா ஹசாவ் மாவட்டத்தின் போரோ நிங்லோ பகுதியிலிருந்து உருவாகிறது. ஜிரி ஆறு மணிப்பூர் மற்றும் அசாம் மாநில எல்லையாக உள்ளது. இது பராக் ஆற்றுடன் ஜிரிமுக் என்ற இடத்தில் இணைகிறது *(ஜிரி-முக்* என்பதில் முக் என்பது அசாமிய மொழியில் *வாய்* எனப் பொருள் படும்).
# செல்வா (நடிகர்)

**செல்வா** (*Selva (actor*)) என்பவர் ஒரு இந்திய திரைப்பட நடிகர் ஆவார். இவர் தமிழ் படங்களில் முன்னணி மற்றும் துணை வேடங்களில் நடித்துள்ளார். 1990 களில் முன்னணி நடிகராக பல திரைப்படங்களில் நடித்த பிறகு, 2010 களின் மிஷ்கின் இயக்கிய இரண்டு படங்களில் மறுபிரவேசம் செய்தார்.
# செல்வா (நடிகர்)

## குடும்பம் மற்றும் ஆரம்ப வாழ்க்கை

செல்வா தமிழ்நாட்டின் தேனி மாவட்டத்தின் லட்சுமிபுரத்தில் தமிழ் குடும்பத்தில் ஓய்வு பெற்ற காவல்துறை அதிகாரியான டி. சி. வரதராஜன் மற்றும் ஆண்டாள் ஆகியோருக்கு பிறந்தார். இவரது சகோதரர் ராஜசேகர், தெலுங்கு படங்களில் முன்னணி நடிகராக உள்ளார். செல்வா சென்னை அண்ணாநகரில் வளர்ந்தார். சேத்துப்பட்டு மெட்ராஸ் கிரிஸ்துவர் கல்லூரியில் பயின்றார்.
# செல்வா (நடிகர்)

## தொழில்

1991 ஆம் ஆண்டு கஸ்தூரி ராஜா இயக்கிய *ஆத்தா உன் கோயிலிலே* என்ற கிராம நாடக பட்த்தில் செல்வா நடிகை கஸ்தூரியுடன் அறிமுகமானார் இந்த படம் திரையரங்குகளில் 100 நாட்ட்களைக் கடந்து ஓடி வெற்றிபெற்றது பின்னர் ஆர். உமாசங்கரின் *தம்பி ஊருக்கு புதுசு* படத்தில் நடித்தார்* . 1992 ஆம் ஆண்டில், இவர் மனோபாலாவின் *செண்பகத் தோட்டம்* மற்றும் *கிழக்கு வீதி* ஆகிய படங்களில் நடித்தார். 1993 ஆம் ஆண்டில், *மாமியார் வீடு* படத்தில் சரவணனுடன் இணைந்து இரட்டை நாயகனர்களில் ஒருவராக நடித்தார். பின்னர் *ராக்காயிகோயில்* படத்திலும், நகரத்தை அடிப்படையாகக் கொண்ட முதல் படமாக *மதுரை மீனாட்சி* ஆகிய படங்களில் தோன்றினார். 1994 தொடக்கத்தில், இவர் கிராம நாடகப் படமான *சக்திவேல்* படத்தில் கனகாவுடன் இணைந்து நடித்தார். அப்படம் கே. எஸ். ரவிக்குமார் இயக்க ஏ.வி.எம் புரொடக்சன்ஸ் தயாரித்தது. 1994 ஆம் ஆண்டின் நடுப்பகுதியில், தெலுங்குத் திரைப்படமான *கேங்மாஸ்டரில்* மாணவராக இவர் நடித்தார், அப்படத்தில் இவரது அண்ணன் ராஜசேகர் முக்கியக் கதாபாத்திரத்தில் நடித்திருந்தார். பின்னர் *மைந்தன்* என்ற கிராம நாடகப் படத்தில் கோபக்கார இளைஞன் பாத்திரத்தில் நடித்தார்; *தி நியூ இந்தியன் எக்ஸ்பிரஸின்* விமர்சகர் மாலினி மன்னாத் கூறுகையில்: "செல்வா தன்னை நன்றாக வெளிப்படுத்தியுள்ளார்" என்றார். 1994 இன் பிற்பகுதியில், கங்கை அமரனின் *அத்த மக ரத்தினமே* படத்தில் நடித்தார். 1995 ஆம் ஆண்டில், *மண்ணைத் தொட்டு கும்பிடணும்* படத்தில் இயக்குநர் ஆர். உமாசங்கருடன் இரண்டாவது முறையாக இணைந்தார். 1996 ஆம் ஆண்டில், கஸ்தூரி ராஜா இயக்கிய வெற்றிப்படமான *நாட்டுப்புறப் பாட்டு* படத்தில் நாட்டுப்புற நடனக் கலைஞராக நடித்தார். பின்னர் சுகன்யா மற்றும் நெப்போலியன் இணைந்து நடித்த *புதிய பராசக்தியில்* தோன்றினார். 1997 ஆம் ஆண்டில், ராம நாராயணனின் *நாட்டுப்புற நாயகன்* படத்தில் நடித்தார். 1998 ஆம் ஆண்டில், நகைச்சுவை பொழுதுபோக்கு படமான *கோல்மால்* படத்தை இயக்கி நடித்தார். இந்த படம் வணிக ரீதியாக சராசரிக்கும் குறைவான வசூலை ஈட்டியதாக அறிவிக்கப்பட்டது. மேலும் இது திரையுலகிலிருந்து இவர் ஒதுங்குவதற்கு முந்தைய இவரது இறுதி படமாக மாறியது. பின்னர் பாலாவின் முதல் படமான *சேது'' படத்தில் நடிக்க ஒப்புக்கொண்டார். ஆனால் பின்னர் இவருக்கு பதிலாக விக்ரம் நடித்தார்.  
14 ஆண்டுகளாக நடிப்புத் துறையிலிருந்து விலகி இருந்த இவர், தனது சகோதரர் ராஜசேகரின் தெலுங்கு படங்களின் தமிழ் மொழிமாற்றுப் பதிப்புகளுக்கு உரையாடல் எழுத்தாளராக பணியாற்றினார். குற்றவியல் பரபரப்பூட்டும் படமான *யுத்தம் செய்* (2011) படத்தில் எதிர்மறை பாத்திரத்தில் நடிக்க இயக்குநர் மிஷ்கின் இவரை அழைத்தார், இது இவரது மறுபிரவேசமானது. பின்னர் தனது அடுத்த படமாக, சூப்பர் ஹீரோ திரைப்படமான மிஷ்கினின் *முகமூடி* (2012) படத்தில் ஒப்பந்தமானார். இதில் ஜீவாவின் குங் ஃபூ மாஸ்டர் கதாபாத்திரத்தில் நடித்தார். இப்படத்திற்கு தயாராகும் பொருட்டு மன்சூரியா குங்ஃபூ ஆசிரியரான ஆர். சேகரின், மேற்பார்வையில் ஆறு மாதங்கள் குங்ஃபூ பயிற்சி பெற்றார். மேலும் தற்காப்புக் கலை குறித்த புத்தகங்களைப் படித்தார். இருப்பினும், இந்த படம் எதிர்மறையான விமர்சனங்களுடன் வெளியாகி வணிக ரீதியாக பெருந்த் தோல்வியைத் தழுவியது.
# செல்வா (நடிகர்)

## திரைப்படவியல்

| 1991 | *ஆத்தா உன் கோயிலிலே* | மருது |  |
| --- | --- | --- | --- |
| *தம்பி ஊருக்கு புதுசு* | செல்வம் |  |  |
| 1992 | *செண்பகத் தோட்டம்* |  |  |
| *கிழக்கு வீதி* | பொன்ராசு |  |  |
| 1993 | *ராக்காயி கோயில்* | சின்னராசு |  |
| *மாமியார் வீடு* | பார்த்தசாரதி |  |  |
| *மதுரை மீனாட்சி* | மதுரை |  |  |
| 1994 | *சக்திவேல்* | விக்னேஷ் |  |
| *மைந்தன்* | ஜீவா |  |  |
| *கேங்க்மாஸ்டர்* | பாலு | தெலுங்கு படம் |  |
| *அத்த மக ரத்தினமே* | முனியாண்டி |  |  |
| 1995 | *மண்ணைத் தொட்டு கும்பிடணும்* | ராமச்சந்திரன் |  |
| 1996 | *நாட்டுப்புறப் பாட்டு* | கோட்டைசாமி |  |
| *புதிய பராசக்தி* | சின்னசாமி |  |  |
| 1997 | *நாட்டுப்புற நாயகன்* | அல்லிமுத்து |  |
| 1998 | *கோல்மால்* | கணேஷ் | இயக்குனராகவும் |
| 2011 | *யுத்தம் செய்* | திரிசங்கு |  |
| 2012 | *முகமூடி* | சிஃபு சந்த்ரு |  |
| 2015 | *சிவப்பு* | அரசியல்வாதி |  |
| *ஈட்டி* | டி.சி.பி ருத்ரகுமார் |  |  |
| 2016 | *மோ* | வெற்றி |  |
| 2017 | *12 - 12 - 1950* | செல்வா | இயக்குனராகவும் |
| 2021 | *லைவ் டெலிகாஸ்ட்* | ஏ.சி.பி குரு | வலைத் தொடர் |
# திப்கை ஆறு

இந்திய மாநிலமான அசாமில் மாநிலத்தின் பிரம்மபுத்திரா ஆற்றின் வடக்கு மற்றும் இமயமலை பகுதி துணை ஆறாக **திப்கை ஆறு** (*Tipkai River*) உள்ளது. இது பூட்டான் மலைப் பகுதியிலிருந்து, அசாம் மாநிலத்தின் கோகராஜார் மற்றும் துப்ரி மாவட்டத்தில் பாய்ந்து பிரம்மபுத்திரா ஆற்றில் துப்ரி மாவட்டத்தில் சட்டாகுரசரில் கலக்கின்றது.
# துனி ஆறு

**துனி ஆறு** *(Tuni River)(பாஷிசுதா கங்கா* என்றும் அழைக்கப்படுகிறது) இந்திய மாநிலமான அசாமில் உள்ள பிரம்மபுத்திரா ஆற்றின் சிறிய துணை ஆறாகும். துனி ஆறானது உலகின் மிகப்பெரிய நதி தீவான மாஜூலியின் நடுவில் பாய்கிறது. அசாமின் பல பண்டைய சத்திரங்களில் ஒன்றான *ஸ்ரீ ஸ்ரீ* போக்பூர் சத்ரா துனி ஆற்றின் அருகே அமைந்துள்ளது. துனி ஆறு *பாஷிஸ்தா கங்கா* என்றும் அழைக்கப்படுகிறது.
# துனி ஆறு

## நிலவியல்

துனி ஆறு பிரம்மபுத்திரா நதியிலிருந்து உருவாகி பிரம்மபுத்திராவுடன் இணையும் இயற்கையான ஆறாகும். இது மாஜுலி மாவட்டத்தில் உள்ள மொக்குந்தியில் உருவாகிறது. துனி ஆற்றின் ஓட்டம் தடுக்கப்பட்டு, தேங்கி நிற்கும் குட்டையாக தற்பொழுது உள்ளது. இது பிரம்மபுத்திரா ஆற்றுடன் மாஜீலியில் உள்ள போக்பூர் சத்ரா அருகே இணைகிறது.
# குல்சி ஆறு

**குல்சி ஆறு** *(Kulsi River)* இந்திய மாநிலமான அசாமில் உள்ள பிரம்மபுத்திரா ஆற்றின் கிளை ஆறாகும். இந்த ஆறு மேகாலயாவின் மேற்கு காசி மலையிலிருந்து உருவாகிறது. குல்சி ஆறு தொடங்கும் இடத்தில் கிர் ஆறு என்று அழைக்கப்படுகிறது. மேகாலயாவில் 12 கி.மீ தூரம் பயணித்த பின்னர், இந்த ஆறு அசாமின் காமரூப் மாவட்டம் வழியாகப் பாயும் போது குல்சி என்று அழைக்கப்படுகிறது. அசாமில் காமரூப் மாவட்டத்தில் நாகபேரா அருகில் பிரம்மபுத்திரா ஆற்றில் கலக்கின்றது.
# குல்சி ஆறு

## ஓங்கிலின் வாழ்விடம்

குல்சி ஆறானது அருகிவரும் தென்னாசிய ஆற்று ஓங்கிலின் *(பிளாட்டானிடா கேஞ்ஜிடிக)* வாழ்விடமாக உள்ளது*.* இந்த ஆபத்தான ஓங்கில் (சிகு என அசாமிய மொழியில் அழைக்கப்படுகிறது) பிரம்மபுத்திரா வடிநிலப்பகுதியில், குல்சி மற்றும் சுபன்சிரி ஆறுகளில் மட்டுமே இனப்பெருக்கம் செய்யும். இப்பகுதியில் மணல் சுரங்கம் பிற மேம்பாட்டு நடவடிக்கைகள் குல்சி ஆற்றில் காணப்படும் ஓங்கில்களைப் பாதிக்கக்கூடியவையாக உள்ளன. இதன் காரணமாக எண்ணிக்கை ஏராளமாகக் குறைந்துள்ளது.
# திக்ரோங் ஆறு

**திக்ரோங் ஆறு** (*Dikrong River*) என்பது இந்திய மாநிலமான அசாமில் உள்ள பிரம்மபுத்திரா ஆற்றின் துணை ஆறாகும். அருணாச்சல பிரதேச மலைகளில் உற்பத்தியாகி இம்மாநிலத்தின் முக்கிய நகரங்கள் வழியாகவும் (உம் நிர்ஜுலி) மற்றும் அசாம் பிகுபுரியா வழியாகப் பாய்ந்து சுபன்சிரி ஆற்றில் கலக்கின்றது.
# திக்ரோங் ஆறு

## வரலாறு

திக்ரோங் ஆறு குறித்த விளக்கம் ஆரம்பக்கால மத புத்தகமான காளிகா புராணத்தில் காணப்படுகிறது. இதில் இந்த ஆறு *திக்கர் பாசினி* என்று குறிப்பிடப்பட்டுள்ளது.
# திக்ரோங் ஆறு

## திக்ரோங்கின் துணை ஆறுகள்

*மலைப்பகுதியில் இடது கரை ஆறுகள்* :  
- கீட் நாடி
- பாங் நாடி (*நாடி* என்றால் அசாமிய *மொழியில் நதி என்று* பொருள்)
- ஷு பபுங்
- பெட்டி நல்லா  
*மலைப்பகுதியில் வலது கரை ஆறுகள்* :  
- ராஞ்சி பபுங்
- பச்சின் நாடி  
*சமவெளிப் பகுதிகளில் இடது கரை ஆறுகள்* :  
- பெகுலி நாடி  
*சமவெளிப் பகுதிகளில் வலது கரை ஆறுகள்* :  
- கச்சிகாதா நாடி
# திஜூ ஆறு

**திஜு ஆறு** (*Diju River*) இந்திய மாநிலமான அசாமில் பாயும் பிரம்மபுத்திரா ஆற்றின் துணை ஆறாகும்.
# திஜூ ஆறு

## நிலவியல்

திஜூ ஆறு கர்பி ஆங்கலாங்கு மாவட்டத்தில் உள்ள மலைகளில் உருவாகி கர்பி ஆங்கலாங்கு மாவட்டம் மற்றும் நகமோ மாவட்டம் வழியாகப் பாய்கிறது. இது நகாமோ மாவட்டம் அமோனி கிராமத்தில் கோலோங் ஆற்றினை சந்திக்கின்றது. திஜு ஆற்றுடன் இணைந்த கோலாங் ஆறு அளவில் பெரிதாகி, இறுதியாக பிரம்மபுத்திரா ஆற்றுடன் இணைகின்றது.
# ஈரில் ஆறு

**ஈரில் ஆறு** (*Iril River*) என்பது இந்தியாவின் மணிப்பூர் மாநிலத்தில் உள்ள இம்பால் நகரின் கிழக்கு புறநகர்ப் பகுதிகள் வழியாகச் செல்லும் ஒரு ஆறு. ஐரில் என்ற பெயர் *ஈ* மற்றும் *ரெய் / ரீ* ஆகிய இரண்டு சொற்களிலிருந்து உருவானது. மணிப்புரியம் வார்த்தையான ஈ என்பது இரத்தத்தினையும் ரெய்/ரீ என்பது சோப்வோமா மொழியில் ஆற்றினைக் குறிப்பதாகவும்; ”இரத்த ஆறு" என்று பொருள் தருவதாக அமைந்துள்ளது.
# ஈரில் ஆறு

## ஆற்றுவழி

இது லகமாய் கிராமத்தில் உருவாகி நகாம்ஜு கிராமம் வழியாகப் பாய்கிறது. (நகாம்ஜூ மக்கள் இதை வைரி என்று *அழைக்கின்றனர்*) இந்த நதி பின்னர் சாய்குல், சாகோல்மாங் பகுதி வழியாகச் சென்று , இம்பால் நதியுடன் இணைவதற்கு முன்பு லாம்லை, டாப், நஹரூப், பாங்காங் மற்றும் இரில்பங் வழியாகவும் பாய்கிறது. இது ஆறு மிகவும் தெளிவானது. போரோம்பட்டில் அமைந்துள்ள ஒரு ஆலைக்கு நீர் விநியோகம் செய்கிறது. இது மணிப்பூர் ஆறுகளில் தலையான ஒன்றாகும். ஈரில் நதியில் அதிக எண்ணிக்கையிலான அருகிய அகணிய மீன்கள் உள்ளன. இவை இப்பகுதியில் நாகடன், மெய்டி சாரெங் எனப்படுகிறது. இந்த மீன்களை உள்ளூர் மீனவர்கள் ஜூலை மற்றும் ஆகஸ்ட் மாதங்களில் பிடிக்கின்றனர்.
# அயீ ஆறு

**அய் ஆறு** (*Aie River*) என்பது இந்தியாவின் அசாம் மாநிலத்தில் பாயும் மானசு ஆற்றின் துணை ஆறு ஆகும். இந்த ஆறு பூட்டான் மலைப்பகுதிகளான கருப்பு மலையில் உற்பத்தியாகிறது. அய் ஆறு அசாமின் சிராங் மாவட்டத்தில் பாய்ந்து மானசு ஆற்றில் பேன்ங்கபரி அருகே இணைகிறது. அய் என்பதற்கு அசாமிய மொழியில் தாய் என்று பொருள். அசாம் கலாச்சாரத்தில் திவ்ஜிங் திருவிழா சிராங் மாவட்டத்தில் ஹக்ரமா பாலம் அருகே நடைபெறும் வருடாந்திர திருவிழாவாகும். இது அசாமின் கலாச்சாரத்தின் வண்ணமயமான கொண்டாட்டமாகும்.
# காலடிபேட்டை மெட்ரோ நிலையம்

**காலடிபேட்டை மெட்ரோ நிலையம்** (*Kaladipet metro station*) சென்னை மெட்ரோவின் முதல் தடத்தின் நீல வழித்தடத்தில் உள்ள ஒரு மெட்ரோ நிலையமாகும். இந்த நிலையம் காலடிபேட்டை மற்றும் சென்னையின் வடக்கு புறநகர்ப் பகுதிகளுக்கு சேவை வழங்குகிறது.
# காலடிபேட்டை மெட்ரோ நிலையம்

## வரலாறு

நீல வழித்தடத்தின் விரிவாக்கத்தில் வரும் மெட்ரோ நிலையம் ஆகும். இந்த நிலையமானது 14 பெப்ரவரி 2021 அன்று மக்கள் பயன்பாட்டுக்கு திறக்கப்பட்டது.
# காலடிபேட்டை மெட்ரோ நிலையம்

## நிலையம்

காலடிபேட்டை நீல வழித்தடத்தில் அமைந்துள்ள ஒரு உயர்த்தப்பட்ட மெட்ரோ நிலையம்.
# அர்ச்சனா தாஸ்

**அர்ச்சனா தாஸ்** (Archana Das பிறப்பு: ஜூலை 21, 1988) ஓர் இந்தியப் பெண்கள் துடுப்பாட்ட அணி வீராங்கனை ஆவார். இவர் 2012 மற்றும் 2014 க்கு இடையில் 50 பெண்கள் ஒருநாள் சர்வதேச போட்டிகளில் விளையாடி 96 ஓட்டங்களையும் 66 இலக்குகளையும் கைப்பற்றியுள்ளார். 4 ஓட்டங்களுக்கு 4 இலக்குகளைக் கைப்பற்றியது இவரது சிறந்த பந்துவீச்சாகும். 37 பெண்கள் இருபதுக்கு 20 சர்வதேச போட்டிகளில் விளையாடி 29 இலக்குகளைக் கைப்பற்றியுள்ளார்.
# ஜியாதால் ஆறு

**ஜியாதால் ஆறு** (*Jiadhal River*) என்பது இந்திய மாநிலமான அசாமில் உள்ள பிரம்மபுத்திரா ஆற்றின் வடக்கு துணை ஆறு ஆகும். இந்த ஆறு அருணாச்சல பிரதேசத்தின் மலைகளிலிருந்து உருவாகிறது. ஜியாதால் ஆறு தேமாஜி மாவட்டத்தின் ஊடாக பாய்கிறது. இந்த ஆற்றிற்கு குமோதியா என்ற பெயரானது கோகமுக்கிலிருந்து பெறுகிறது. இந்த ஆறு இறுதியாக பிரம்மபுத்திரா ஆற்றின் முக்கிய துணை ஆறான சுபன்சிரி ஆற்றுடன் இணைகிறது. வருடாந்திர வெள்ளம் மற்றும் அரிப்பு காரணமாக ஏற்படும் பெரும் சேதங்களால் ஜியாதால் ஆறு 'தேமாஜியின் துயரம்' என்று அழைக்கப்படுகிறது.
# வங்காளதேசப் பெண்கள் துடுப்பாட்ட அணி

**வங்காளதேசப் பெண்கள் துடுப்பாட்ட அணி** (Bangladesh women's national cricket team) பன்னாட்டுத் துடுப்பாட்ட அளவில் வங்காளதேசத்தினைப்<nowiki/>பிரதிநிதித்துவப்படுத்தும் அணியாகும். ஜூலை 2007இல் தாய்லாந்துப் பெண்கள் அணிக்கு எதிராக பன்னாட்டுப் போட்டிகளில் அறிமுகமாகினர். அந்தத் தொடரில் இரண்டு போட்டிகளில் வெற்றி பெற்றனர். 2011 ஆம் ஆண்டிற்கான பெண்கள் உலகக் கிண்ணத் தகுதிச் சுற்றுப் போட்டித் தொடரில் 5ஆம் இடத்தைப் பெற்றதனால் இந்த அணி பன்னாட்டு அளவில் ஒருநாள் போட்டிகளில் விளையாடும் தகுதியினைப் பெற்றது.
# வங்காளதேசப் பெண்கள் துடுப்பாட்ட அணி

## ஒரு நாள் நிலை

நவம்பர் 24, 2011 அன்று, 2011பெண்கள் உலகக் கிண்ணத் தகுதிச் சுற்றில் அமெரிக்காவை 9 இலக்குகள் வித்தியாசத்தில் தோற்கடித்ததன் பின்னர் வங்காளதேசத்திற்க்கு ஒருநாள் தகுதி வழங்கப்பட்டது. இதன்மூலம் பன்னாட்டு அளவில் முதல் 10 இடங்களுக்குள் இடம்பெற்றது.
# வங்காளதேசப் பெண்கள் துடுப்பாட்ட அணி

## ஒரு நாள் நிலை

### ஒருநாள்

- அணியின் அதிகபட்ச மொத்தம்: 211/9 எ. பாக்கித்தான் 4 நவம்பர் 2019 லாகூரின் கடாபி மைதானம்.
- அதிகபட்ச தனிநபர் ஓட்டம்: 75 *, சல்மா கதுன் எ. இந்தியா 8 ஏப்ரல் 2013அகமதாபாத்தில் உள்ள சர்தார் படேல் மைதானம் .
- சிறந்த பந்துவீச்சு: 6/20, கதீஜா துல் குப்ரா எ. பாக்கித்தான் 8 அக்டோபர் 2018 காக்ஸ் பஜாரில் உள்ள ஷேக் கமல் சர்வதேச மைதானம் .
# திருவள்ளுவர் வழிபாடு

“தெய்வப்புலவா்” என்று திருவள்ளுவரை நாம் குறிப்பிடுகிறோம். ஆனால், அவரை தெய்வமாக வணங்குபவர்கள் அவர் வாழ்ந்த தமிழகத்தில் மிகக் குறைவு. பக்கத்து மாநிலமான கேரளாவிலோ திருவள்ளுவரை தெய்வமாக வணங்குவதற்கு என்றே ஒரு மதத்தினர் உள்ளர். அவர்களை சனாதன மதத்தினர் என்று அழைக்கின்றனர். இந்த மதத்திற்கு சமாதான மதம் என்று பெயரும் உண்டு.
கேரள மாநிலத்தில் 16 இடங்களில் திருவள்ளுவருக்கு என்று தனிக் கோவில்கள் அமைந்துள்ளன. இந்தக் கோவில்களிள் பிரசித்து பெற்றது எர்ணாகுளம் மாவட்டத்தில் காஞ்சூா் தட்டம்படி என்ற ஊரில் உள்ள வள்ளுவா் கோவில்.
# திருவள்ளுவர் வழிபாடு

## முதன்முதலில் வள்ளுவா் கோவில்

திருவள்ளுவருக்கு என்று இம்மாநிலத்தில் முதன்முதலில் கோவில் அமைந்த இடம் இடுக்கி மாவட்டத்தில் உள்ள சேனபதி என்ற ஊா், அங்கு 1979-ம் ஆண்டு மாா்ச் 1ம் தேதி கோவிலை அமைத்தவா் சிவானந்தா் என்பவர் கேரளாவில் உள்ள திருவள்ளுவா் கோவிலுக்கு ஆண்டுதோறும் திருவிழாக்கள் சிறப்பாக கொண்டாடப்படுகின்றன. மலையாள மாதம் கும்பத்தில் 17,18 ஆகிய தேதிகளில் இந்த விழாக்கள் நடைபெறுகின்றன.
# திருவள்ளுவர் வழிபாடு

## திருவள்ளுவர் முன்பு வித்தியாச திருமணங்கள்

திருவள்ளுவரை தெய்வமாக வணங்கும் சனாதன மதத்தினர், தங்களது திருமணத்தை வள்ளுவரது கோவிலிலேயே நடத்துகின்றனா். அப்போது, அவர்கள் தாலி கட்டுவதும் இல்லை, மோதிரம் மாற்றிக் கொள்வதும் இல்லை. மாறாக மணமக்கள் இருவரது கைகளை ஒன்றிணைத்து வைத்தே திருமணத்தை மிகவும் எளிய முறையில் முடித்து விடுகிறாா்கள்.
# மைக்கேல் ரூக்கர்

**மைக்கேல் ரூக்கர்** (பிறப்பு: ஏப்ரல் 6, 1955) என்பவர் அமெரிக்க நாட்டு நடிகர் ஆவார். இவர் 1985 ஆம் ஆண்டு முதல் எயிட் மென் அவுட் (1988), சீ ஆப் லவ் (1989), டேஸ் ஆப் தண்டர் (1990), மள்ளரேட்ஸ் (1995) போன்ற பல திரைப்படங்களில் நடித்துள்ளார். 2014 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான கார்டியன்ஸ் ஆப் தி கேலக்ஸி மற்றும் கார்டியன்ஸ் ஆப் தி கேலக்ஸி 2 (2017) போன்ற திரைப்படங்களில் 'யோண்டு' என்ற கதாபாத்திரத்தில் நடித்துள்ளார்.
# மைக்கேல் ரூக்கர்

## ஆரம்ப கால வாழ்க்கை

மைக்கேல் ரூக்கர் 6 ஏப்ரல் 1955 ஆம் ஆண்டு அலபாமாவில் உள்ள ஜாஸ்பரில் பிறந்தார். இவருக்கு ஒன்பது சகோதர சகோதரிகள் உள்ளனர். இவர் தனது 13 வயதாக இருந்தபோது அவரது பெற்றோர் விவாகரத்து செய்தனர், மேலும் அவர் தனது தாய் மற்றும் உடன்பிறப்புகளுடன் இல்லினாய்ஸின் சிகாகோவுக்கு குடிபெயர்ந்தார், அங்கு அவர் வெல்ஸ் கம்யூனிட்டி அகாடமி உயர்நிலைப் பள்ளியில் பயின்றார் மற்றும் டீபால் பல்கலைக்கழகத்தில் உள்ள குட்மேன் ஸ்கூல் ஆஃப் டிராமாவில் படித்தார்.
# எஸ். ராஜேஸ்வரன்

எஸ். ராஜேஸ்வரன் சென்னை உயர் நீதிமன்றத்தின் முன்னாள் நீதிபதி ஆவார். எஸ். ராஜேஸ்வரன் சென்னை உயர் நீதிமன்றத்திற்கு வழக்கறிஞர் பட்டியலில் இருந்து நேரடியாக தேர்வு செய்யப்பட்டவர் ஆவர். இவரது சொந்த மாவட்டம் தஞ்சாவூர் ஆகும்.
# எஸ். ராஜேஸ்வரன்

## ஆரம்ப கால வாழ்க்கை

நீதிபதி எஸ். ராஜேஸ்வரன் தஞ்சாவூரில் பிறந்தார். அங்கு அவர் தனது பள்ளி படிப்பை முடித்த பின்னர், நீதிபதி எஸ். ராஜேஸ்வரன், தனது சட்டப் படிப்பை மதராசு சட்ட கல்லூரியில் தொடர்ந்தார். பின்னர், சட்டப் படிப்பை முடித்தவுடன், தமிழ் நாடு மற்றும் புதுச்சேரிக்கான பார் கவுன்சிலில் வழக்கறிஞராக பதிவு செய்து கொண்டார்.
# எஸ். ராஜேஸ்வரன்

## உயர்நீதி மன்றம்

சென்னை உயர் நீதிமன்றத்தில் வழக்கறிஞராக பணி செய்தார். பின்னர், சென்னை உயர் நீதி மன்றத்தின் நீதிபதியாக நேரடியாக தேர்வு செய்யப்பட்டார்.
# எஸ். ராஜேஸ்வரன்

## முக்கிய வழக்குகள்

### மெக்சிகோ குழந்தை வழக்கு

எஸ். ராஜேஸ்வரன் சென்னை உயர்நீதிமன்றத்தின் மதுரைக் கிளை அமர்வின் போது அவர் முன்பாக மெக்சிகோ நாட்டைச் சேர்ந்த 5 வயது குழந்தையின் பதுகாவலர் உரிமை குறித்த வழக்கு விசாரணைக்கு வந்தது. தங்களது 5 வயது குழந்தையை யார் பராமரித்து வளர்ப்பது என்ற கருத்து வேறுபாட்டால், அந்த குழந்தயின் தாயை குழந்தையின் தந்தை கொன்று சூட்கேசில் அடைத்து மறைத்தொழித்து விட்டதாகவும் வழக்கு போடப்பட்டு இருந்தது. இந்த வழக்கினை விசாரித்த நீதிபதி எஸ். ராஜேஸ்வரன், அந்த குழந்தையை டெல்லியில் உள்ள மெக்சிகோ நாட்டு தூதரகத்தின் பொறுப்பில் ஒப்படைக்கவும் பின்னர் அந்த குழந்தை மெக்சிகோ நாட்டிற்கு அனுப்பப்பட்டு மெக்சிகோ நீதிமன்றத்தின் உத்தரவுப்படி உரிய பதுகாவலரிடம் ஒப்படைக்கப்படும் வரை மெக்சிகோ தூதரகம் கண்காணித்து வரவேண்டும் என்றும் உத்தரவிட்டார்.
# எஸ். ராஜேஸ்வரன்

## ஜல்லிக்கட்டு கிளர்ச்சிக்கான விசாரணை ஆணையம்

மாநிலத்தின் பல பகுதிகளில், ஜல்லிக்கட்டு நடத்தக் கோரி நடந்த போராட்டங்களைத் தொடர்ந்து பல்வேறு சட்டம் மற்றும் ஒழுங்கு இடையூறுகளுக்கு வழிவகுக்கும் காரணங்கள் மற்றும் சூழ்நிலைகள் குறித்து விசாரிக்க, தமிழக முதல்வர் அறிவித்த விசாரணை ஆணையத்தின் தலைவராக மெட்ராஸ் உயர்நீதிமன்றத்தின் நீதிபதி எஸ். ராஜேஸ்வரனை தமிழக அரசு நியமித்தது. ஜனவரி 23, 2017 ம் தேதியன்று, தமிழக ஆளுநர் சி. வித்யாசாகர் ராவ் ஓய்வு பெற்ற மெட்ராஸ் உயர் நீதிமன்ற நீதிபதி எஸ்.ராஜேஸ்வரனை விசாரணை ஆணையத்திற்கு நியமித்தார். பொது சொத்துக்கள் மற்றும் தனியார் சொத்துக்களுக்கு ஏற்ப்பட்ட சேதம் உள்ளிட்ட வன்முறைகள் குறித்து விசாரிக்க இந்த ஆணையம் அமைக்கப்பட்டு இருந்தது.  
மதுரையில் போரடியவர்களின் மீது வழக்குகள் பதிவு செய்யப்பட்டன. போராட்டங்களில் பங்கேற்ற மொத்தம் 179 எதிர்ப்பாளர்கள் மீது பல்வேறு பிரிவுகளின் கீழ் குற்றம் சாட்டப்பட்டது. இவர்களில் 64 பேர் அலங்கநல்லூரைச் சேர்ந்தவர்கள் ஆவார்கள். செல்லூர் போராட்டத்டில் 54 பேர்கள்மீதும், பெருங்குடி போராட்டத்தில் 34 பேர்கள் மீதும், மற்றும் திலகர் தீடலில் நடந்த போராட்டத்தில் 27 பேர்கள் மீதும் காவல் துறையினரால் வழக்குகள் பதிவு செய்யப்பட்டன. வன்முறை சம்பவங்கள் குறித்து விசாரிக்க நீதிபதி எஸ்.ராஜேஸ்வரன் தலைமையிலான ஆணையம் நியமிக்கப்பட்டது.  
வழக்குகளில் உள்ள 179 பேர்கள் மதுரையை சேர்ந்தவர்கள் பெயர்கள் மட்டும் இடம் பெறவில்லை. அதிகபட்சமாக, 20 மாவட்டங்களில் படித்து வேலை செய்யும் இளைஞர்கள் இங்கு வந்து போராட்டங்களில் பங்கேற்றனர். ஒவ்வொரு நீதிமன்றத்தில் நடந்து வரும் வழக்கு விசாரணையிலும் அவர்களால் கலந்து கொள்ள முடியவில்லை. அனைத்து 179 பேரும் ஒரே நேரத்தில் கூடிவந்தால் மட்டுமே, வழக்கு விசாரணை தொடர்ந்து நடக்கும். ஆனால் அவ்வாறு 179 பேர்களும் சேர்ந்து வருவது சாத்தியமற்றது என்பதால் வழக்குகளுக்காக அவர்கள் நீண்டகாலம் அலையவேண்டிய நிலை ஏற்பட்டுள்ளது.
# எஸ். ராஜேஸ்வரன்

## நகரம் மற்றும் கிராமப்புற திட்டமிடல் சட்டம்

தமிழ்நாடு நகரம் மற்றும் கிராமப்புற திட்டமிடல் சட்டம், 1971 இன் 113-சி பிரிவை திறம்பட செயல்படுத்த சரியான வழிகாட்டுதல்களையும் விதிகளையும் வகுக்க, சென்னை உயர்நீதிமன்றத்தின் ஓய்வுபெற்ற நீதிபதி நீதிபதி திரு எஸ்.ராஜேஸ்வரன் தலைமையிலான குழு அமைக்கப்பட்டது. அதன் மற்ற உறுப்பினர்களாக, 1. சென்னை நகர மற்றும் கிராமப்புற திட்டமிடல் ஆணையர், 2. உறுப்பினர் செயலாளர், சென்னை பெருநகர மேம்பாட்டு ஆணையம், சென்னை, 3. தலைவர் பள்ளி கட்டிடக்கலை மற்றும் திட்டமிடல் துறை, அண்ணா பல்கலைக்கழகம், 4. சென்னை பெருநகர மேம்பாட்டு ஆணையம், சென்னை, ஆகியோர் நியமிக்கப்பட்டனர்.
# சந்திரப் பிரமிடு

**சந்திரப் பிரமிடு** (**Pyramid of the Moon**) மத்திய அமெரிக்க கண்டத்தின் மெக்சிகோ நாட்டின், மெக்சிகோ மாநிலத்தில் உள்ள பண்டைய தியோத்திவாக்கன் நகரத்திற்கு மேற்கே மலையடிவாரத்தில் அமைந்த ஞாயிற்றுப் பிரமிடுக்கு அடுத்த இரண்டாவது பெரிய பிரமிடு ஆகும். இந்த சந்திரப் பிரமிடு கிபி 200-க்கு முன்னர் நிறுவப்பட்டதாகும். யுனெஸ்கோ உலகப் பண்பாட்டுப் பாரம்பரியக் களங்களில் ஒன்றான இப்பிரமிடை உலக பாரம்பரியக் குழு நிருவாகம் செய்கிறது.  
இப்பிரமிடு செவ்விந்தியர்களால் கிபி 100 - 450 இடைப்பட்ட காலப்பகுதியில் நிறுவப்பட்ட கோயில் வளாகம் ஆகும். இப்படிக்கட்டுகளுடன் கூடிய இப்பிரமிடின் மேற்பகுதியில் மனிதர்களையும், விலங்குகளையும் கடவுளுக்கு பலியிடுவதற்கான சதுர வடிவில் மேடை போன்ற பகுதி உள்ளது. மேலும் இப்பிரமிடில் பலி உயிர்களை புதைக்கும் பகுதிகளும் இருந்தன.  
பல ஆட்சியாளர்களின் காலத்தில் ஏற்பட்ட கருத்தியல் அடிப்படையில் கிபி 250 - 400 இடைப்பட்ட காலத்தில் இந்த சந்திர பிரமிடு வளாகம் உருவானது. இந்த பிரமிடின் மேல் தளத்தில் கருவுறுதல், பூமி, மற்றும் படைப்பின் தெய்வமான தியோதிஹுகானின் பெரிய தெய்வத்தின் கோயில் அமைத்து, தெய்வத்தின் நினைவாக விழாக்கள் நடத்தப்பட்டது. இந்த மேல் தளமும், பிரமிட்டின் அடிப்பகுதியில் காணப்படும் சிற்பமும் செவ்விந்தியர்களின் தாய்க் கடவுளுக்கு அர்ப்பணிக்கப்பட்டுள்ளது. தாய்க்கடவுளின் பலிபீடத்திற்கு எதிரே சந்திர வளாகம் உள்ளது. வளாகத்தில் ஒரு மைய பலிபீடமும், உள் பிளவுகளுடன் கூடிய அசல் கட்டுமானமும் உள்ளன, இதில் நான்கு செவ்வக மற்றும் மூலைவிட்ட அமைப்புகள் உள்ளது. அவை "தியோதிஹுகான் கிராஸ்" என்று அழைக்கப்படுகிறது.
# சந்திரப் பிரமிடு

## இதனையும் காண்க

- ஞாயிற்றுப் பிரமிடு
- தியோத்திவாக்கன்
# ஆத்திக்குப்பம்

**ஆத்திக்குப்பம்** என்பது இந்தியாவின், தமிழ்நாடு மாநிலத்தில் அமைந்துள்ள விழுப்புரம் மாவட்டம், மயிலம் அருகில் உள்ள கணபதிபட்டு ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் மயிலம் ஊராட்சி ஒன்றியத்தில் அமைந்துள்ளது. இக்கிராமமானது மயிலம் சட்டமன்றத் தொகுதிக்கும், ஆரணிமக்களவைத் தொகுதிக்கும் உட்பட்டதாகும்.
# அங்கனிக்குப்பம்

**அங்கனிக்குப்பம்** என்பது இந்தியாவின், தமிழ்நாடு மாநிலத்தில் அமைந்துள்ள விழுப்புரம் மாவட்டம், மயிலம் அருகில் உள்ள கணபதிபட்டு ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் மயிலம் ஊராட்சி ஒன்றியத்தில் அமைந்துள்ளது. இக்கிராமமானது மயிலம் சட்டமன்றத் தொகுதிக்கும், ஆரணிமக்களவைத் தொகுதிக்கும் உட்பட்டதாகும்.
# ஆண்டிப்பாளையம் (விழுப்புரம்)

**ஆண்டிப்பாளையம்** என்பது இந்தியாவின், தமிழ்நாடு மாநிலத்தில் அமைந்துள்ள விழுப்புரம் மாவட்டம், மயிலம் அருகில் உள்ள கணபதிபட்டு ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் மயிலம் ஊராட்சி ஒன்றியத்தில் அமைந்துள்ளது. இக்கிராமமானது மயிலம் சட்டமன்றத் தொகுதிக்கும், ஆரணிமக்களவைத் தொகுதிக்கும் உட்பட்டதாகும்.
# கு. செல்வப்பெருந்தகை

**கு. செல்வப்பெருந்தகை** (*K. Selvaperunthagai*) ஓர் இந்திய அரசியல்வாதியும், தமிழ்நாடு காங்கிரஸ் கமிட்டியின் மாநில தலைவரும் ஆவார்.
# கு. செல்வப்பெருந்தகை

## அரசியல் வாழ்க்கை

இவர் தனது அரசியல் வாழ்க்கையை பூவை மூர்த்தி தலைமையிலான புரட்சி பாரதம் கட்சியில் தொடங்கினர். பின்பு அதில் இருந்து விலகி கிருஷ்ணசாமி தலைமையிலான புதிய தமிழகம் கட்சியில் இணைந்தார்.
அதன் பின்பு தொல். திருமாவளவன் தலைமையிலான விடுதலைச் சிறுத்தைகள் கட்சியில் இணைந்து, அக்கட்சி சார்பாக 2006 ஆம் ஆண்டு தமிழக சட்டசபைக்கான தேர்தலில் மங்களூர் தொகுதியிலிருந்து போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். அதன் பின்பு திருமாவளவன் உடன் ஏற்பட்ட கருத்து வேறுபாடு காரணமாக விடுதலைச் சிறுத்தைகள் கட்சியில் இருந்து விலகினார். அதன் பிறகு 2008 ஆம் ஆண்டு பகுஜன் சமாஜ் கட்சியில் இணைந்து, அக்கட்சியின் மாநில தலைவரானர். பின்பு அக்கட்சியில் இருந்து விலகி 2010 ஆம் ஆண்டு தமிழ்நாடு காங்கிரஸ் கட்சியில் இணைந்தார். அதன் பிறகு 2011 ஆம் ஆண்டு செங்கம் சட்டமன்றத் தொகுதியிலும்,2016 ஆம் ஆண்டு திருபெரும்புதூர் சட்டமன்றத் தொகுதியிலும் போட்டியிட்டு தோல்வியடைந்தார். அதனைத் தொடர்ந்து 2021 ஆம் ஆண்டு நடைபெற்ற, தமிழ்நாடு சட்டமன்ற தேர்தலில் மீண்டும் திருப்பெரும்புதூர் சட்டமன்றத் தொகுதியில், இந்திய தேசிய காங்கிரஸ் கட்சியின் சார்பில் மீண்டும் போட்டியிட்டு வெற்றி பெற்று காங்கிரஸ் கட்சியின் சட்டமன்றக் குழு தலைவராகவும் தேர்ந்தெடுக்கப்பட்டார். 2024 பெப்ரவரி 17 அன்று தமிழ்நாடு காங்கிரசு கமிட்டி தலைவராக செல்வப்பெருந்தகை நியமிக்கப்பட்டார்.  
| தேர்தல் | கட்சி | தொகுதி | முடிவு | பெற்ற வாக்கு | வாக்கு பங்கீடு% |
| --- | --- | --- | --- | --- | --- |
| 2006 | விடுதலை சிறுத்தைகள் கட்சி&nbsp; | மங்களூர் | 62,217 | 43.7 |  |
| 2011 | இந்திய தேசிய காங்கிரசு&nbsp; | செங்கம் | 72,225 | 40.50 |  |
| 2016 | திருப்பெரும்புதூர் | 90,285 | 38.23 |  |  |
| 2021 | இந்திய தேசிய காங்கிரசு | திருப்பெரும்புதூர் | 1,15,353 | 43.65 |  |
# சிவப்பு-வயிற்று அணில்

| <div>காப்பு நிலை</div> |  |
| --- | --- |
| <div>  
<small>அழிவாய்ப்பு இனம்</small> <small>&nbsp;(IUCN 3.1)</small></div> |  |
| <small>திணை</small>: | <small>விலங்கு</small> |
| <small>தொகுதி</small>: | <small>முதுகெலும்பி</small> |
| <small>வகுப்பு:</small> | <small>பாலூட்டி</small> |
| <small>வரிசை:</small> | <small>கொறிணி</small> |
| <small>குடும்பம்:</small> | <small>சைரினுடே</small> |
| <small>பேரினம்</small>: | <small>*ரப்ரிசியூரசு*
எல்லெர்மேன், 1954</small> |
| <small>சிற்றினம்:</small> | <div>***<small>ர. ரப்ரிவெண்டர்</small>*** </div> |
| <small>**<span>*ரப்ரிசியூரசு ரப்ரிவெண்டர்*</span>**
(முல்லர் & செலிகல், 1844)</small> |  |  
**சிவப்பு-வயிற்று அணில்** (*Red-bellied squirrel*) அல்லது **சுலவேசி பெரும் அணில்** (*ரப்ரிசியூரசு ரப்ரிவெண்டர்* ) என்பது அணில் இனங்களுள் ஒன்று. சமீப காலம் வரை, இது *காலோசியூரசு* பேரினத்தில் ஒரு இனமாகக் கருதப்பட்டது. ஆனால் 1990 முதல் இது *ரப்ரிசியூரசு* பேரினத்தின் கீழ் வருகிறது. இது இந்தோனேசிய தீவான சுலாவெசியில் மட்டும் காணப்படும் அகணிய உயிரியாகும். இது சுலவேசியின் வடக்கே உள்ள சங்கீர் தீவிலும் காணப்படுகிறது. இதனுடைய நீளம் 25 செ.மீ. (தலை மற்றும் உடல்). இது ஒரு அணில் விட பெரியது. இது இத்தீவுகளில் காணப்படும் மழைக்காடுகளில் மரத்தின் உச்சியில் வாழ்கிறது.
# அடோனிசு டெட்ரா

**அடோனிசு டெட்ரா** (*Adonis tetra*) *(லெபிடார்லசு அடோனிசு)* ஜெல்லிபீன் டெட்ரா என அழைக்கப்படுவது அலெசிடிடே குடும்பத்தினைச் சார்ந்த மிகச் சிறிய ஆப்பிரிக்க மீனாகும். இது அடோனிசு பேரினத்தைச் சார்ந்த ஒரே ஒரு சிற்றினமாகும்.
# அடோனிசு டெட்ரா

## சரகம்

*லெபிடார்லசு அடோனிசு* அட்லாண்டிக் கரையோர கானா, சியேரா லியோனி மற்றும் கோட் டிவார் அருகிலுள்ள நன்னீர் வாழ்விடங்களில் காணப்படுகிறது.
# அடோனிசு டெட்ரா

## அளவு

அடோனிஸ் டெட்ரா 2.1 செ. மீ. நீளமுடையது. இது நியான் டெட்ராவை விட மிகச் சிறியது. இது பொதுவாக மீன் காட்சியகங்களில் வளர்க்கப்படும் மிகச்சிறிய மீன்களில் ஒன்றாகும்.
# அடோனிசு டெட்ரா

## காப்பு நிலை

பன்னாட்டு இயற்கைப் பாதுகாப்புச் சங்க செம்பட்டியலில் அடோனிசு டெட்ரா அழிவாய்ப்பு இனம் எனப் பட்டியலிடப்பட்டுள்ளது. இது வசிக்கும் நீர்வாழிடங்களில் மாசு அளவு அதிகரித்து வருவது கவலை தருவதாக உள்ளது.
# சரசுவதி ஆறு (உத்தராகண்டம்)

**சரசுவதி ஆறு** (*Saraswati River*) என்பது இந்தியாவின் உத்தராகண்டம் மாநிலத்தில் பாயும் அலக்நந்தா ஆற்றின் துணை ஆறாகும். இது பத்ரிநாத் மணா கிராமத்திற்கு அருகிலுள்ள கேசவ் பிரயாகில் உள்ள அலக்நந்தா ஆற்றில் இணைகிறது. அலக்நந்தா ஆறு பாகீரதி ஆற்றுடன் உத்தரகண்டத்தில் உள்ள தேவப்பிரயாகையில் இணைகின்றது. இது கங்கை ஆற்றின் தொடக்கமாகிறது. ஒரு இயற்கையான கல் பாலம், "பீம் புல்", சரசுவதி ஆற்றின் குறுக்கே உள்ளது. இதனால் வசுதார அருவியும் சடோபந்த் தால் ஏரியும் தோன்றுகிறது. பீம் புல் என்பது மகாபாரதவீமனால் நிறுவப்பட்ட பாறை பாலம் என்றும் இது, திரெளபதியின் ஆற்றைக்கடக்க உதவியதாக உள்ளூர் வாசிகள் நம்புகின்றனர்.
# வி. வடுகபாளையம்

**வி. வடுகபாளையம்** என்பது இந்தியாவின், தமிழ்நாடு மாநிலத்தில் அமைந்துள்ள திருப்பூர் மாவட்டம், சுல்தான்பேட்டை வட்டாரத்தில் உள்ள வதம்பச்சேரி ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் சுல்தான்பேட்டை ஊராட்சி ஒன்றியத்தில் அமைந்துள்ளது. இக்கிராமமானது சூலூர் சட்டமன்றத் தொகுதிக்கும், கோயம்புத்தூர்மக்களவைத் தொகுதிக்கும் உட்பட்டதாகும்.
# பி. கலைமணி

**பி. கலைமணி** (*P. Kalaimani*) என்பவர் தமிழ்த் திரைப்படத்தில் பணியாற்றிய எழுத்தாளர், தயாரிப்பாளர், இயக்குநர் ஆவார். இவர் 100 க்கும் மேற்பட்ட படங்களுக்கு கதை, திரைக்கதை, உரையாடல்களை எழுதியுள்ளார்.
# பி. கலைமணி

## திரைப்பட வாழ்க்கை

இவர் மூன்று தசாப்தங்களாக திரைப்படத் துறையில் எழுத்தாளராக இருந்தார். மேலும் இவரது படைப்புகள் மூலமாக வெற்றியடைந்தார். இவரது படைபுகளில் குறிப்பிடத்தக்கவையாக பாரதிராஜாவின் *பதினாறு வயதினிலே*, *மண்வாசனை*, *கோபுரங்கள் சாய்வதில்லை*, *முதல் வசந்தம்*, *இங்கேயும் ஒரு கங்கை* போன்ற பலபடங்களாகும். இவர் சில திரைப்படங்களை தயாரித்து இயக்கியுள்ளார். இவர் மூன்று தசாப்தங்களுக்கும் மேலாக தனது வாழ்க்கையில் சத்தியராஜ், விஜயகாந்த் போன்றவர்களுடன் பணியாற்றினார். உரையாடல் எழுத்தாளராக இவரது கடைசி படம் *குருவி* ஆகும். *தெற்கத்திக்கள்ளன்*, *மனித* ஜாதி போன்ற படங்களை எழுதி இயக்கியுள்ளார்.  
*மேலும் இவர் எவரெஸ்ட் பிலிம்ஸ்* என்ற பதாகையின் கீழ் நிறைய படங்களை தயாரித்தார். இவருக்கு தமிழக அரசு *கலைமாமணி* விருது வழங்கியது.
# பி. கலைமணி

## பகுதி திரைப்படவியல்

| இயக்குநர் | எழுத்தாளர் | தயாரிப்பாளர் |
| --- | --- | --- |
| 1977 | *பதினாறு வயதினிலே* | உரையாடல் மட்டும் |
| 1979 | *நீயா ?* |  |
| 1979 | *மங்களவாத்தியம்* |  |
| 1980 | *எங்க ஊர் ராசாத்தி* |  |
| 1982 | *வாலிபமே வா வா* |  |
| 1982 | *காதல் ஓவியம்* |  |
| 1982 | *கோபுரங்கள் சாய்வதில்லை* |  |
| 1983 | *மண்வாசனை* |  |
| 1983 | *மனைவி சொல்லே மந்திரம்* |  |
| 1984 | *இங்கேயும் ஒரு கங்கை* |  |
| 1985 | *பிள்ளைநிலா* |  |
| 1985 | *அம்பிகை நேரில் வந்தாள்* |  |
| 1986 | *முதல் வசந்தம்* |  |
| 1986 | *பாரு பாரு பட்டணம் பாரு* |  |
| 1987 | *சிறைப் பறவை* |  |
| 1987 | *தீர்த்தக் கரையினிலே* |  |
| 1987 | *பானுமதி காரி மொகுடு* | தெலுங்கு |
| 1988 | *தெற்கத்திக்கள்ளன்* |  |
| 1988 | *வரசுடொச்சாடு* | தெலுங்கு |
| 1989 | *என் புருஷன்தான் எனக்கு மட்டும்தான்* |  |
| 1989 | *பொறுத்தது போதும்* |  |
| 1990 | *மல்லுவேட்டி மைனர்* |  |
| 1991 | *மனித ஜாதி* |  |
| 1992 | *ஹத்தமரி ஹென்னு கில்லாடி கண்டு* | கன்னட படம் |
| 1993 | *காத்திருக்க நேரமில்லை* | உரையாடல் மட்டும் |
| 1993 | *சின்ன மாப்ளே* |  |
| 1993 | *பாரம்பரியம்* |  |
| 1994 | *கண்மணி* |  |
| 1994 | *பிரியங்கா* | உரையாடல் மட்டும் |
| 1994 | *கருப்பு நிலா* | உரையாடல் மட்டும் |
| 1994 | *பொண்டாட்டியே தெய்வம்* |  |
| 1994 | *மனசு ரெண்டும் புதுசு* |  |
| 1995 | *மக்கள் ஆட்சி* |  |
| 1995 | *கூலி நம்பர். 1* | இந்தி படம்; பெயர் போடப்படவில்லை |
| 1996 | *புருஷன் பொண்டாட்டி* |  |
| 1997 | *பாசமுள்ள பாண்டியரே* |  |
| 1997 | *புதல்வன்* | உரையாடல் மட்டும் |
| 1998 | *குருப்பார்வை* | திரைக்கதை மட்டும் |
| 2000 | *ஏழையின் சிரிப்பில்* |  |
| 2000 | *உன்னைக் கண் தேடுதே* |  |
| 2001 | *தாலி காத்த காளியம்மன்* | உரையாடல் மட்டும் |
| 2001 | *சூப்பர் குடும்பம்* |  |
| 2002 | *நைனா* |  |
| 2002 | *ஷக்கலக்கபேபி* |  |
| 2005 | *வீரண்ணா* |  |
| 2008 | *குருவி* | கதை உரையாடல் |
# பி. கலைமணி

## இறப்பு

நீண்டகாலமாக நோயினால் பாதிக்கபட்டிருந்த இவர் 2012 ஏப்ரல் 3 ஆம் நாள் நள்ளிரவில் இறந்தார். இவரது மனிவின் பெயர் சரஸ்வதி.
# ஜாலி ஆபிரகாம்

**ஜாலி ஆபிரகாம்** (*Jolly Abraham*) என்பவர் ஒரு இந்திய ஸ்தோத்திர பாடகர் மற்றும் மலையாளத் திரைப்பட பாடகராவார். இவர் 1970 கள் மற்றும் 1980 களில் 100 க்கும் மேற்பட்ட மலையாளத் திரைப்படப் பாடல்களைப் பாடினார். சில படங்களிலும் நடித்துள்ளார். இவரது முதல் பாடல் 1973 இல் *சட்டம்பிகல்யாணிக்காக ஆகும்.* இவர் எர்ணாகுளம், கும்பலத்தில் பிறந்தார். கொச்சி<nowiki/>யின் சேக்ரட் ஹார்ட் கல்லூரி தேவராவில் பி. எஸ். சி தாவரவியலில் பட்டம் பெற்றவர் . இவர் ஒரு சில தமிழ், தெலுங்கு, கன்னடத் திரைப்படங்களில் பாடல்களைப் பாடியுள்ளார். திருமணமான இவர் சென்னையில் வசிக்கிறார்.
# ஜாலி ஆபிரகாம்

## பகுதி திரைப்படவியல்

### நடிகராக

- *ஆக்ரமனம்* (1981)
- *கிளிஞ்சல்கள்* (1981) (தமிழ் திரைப்படம்)
- *ஆடுவாஞ்சி உலஞ்சப்போல்* (1984)
# கிறிஸ் சல்லிவன்

**கிறிஸ் சல்லிவன்** (பிறப்பு: சூலை 19, 1980) என்பவர் ஒரு அமெரிக்க நாட்டு நடிகர் மற்றும் இசைக்கலைஞர் ஆவார். இவர் 2002 ஆம் ஆண்டு முதல் நோர்த் ஸ்டார் (2008), தி ட்ராப் (2014), மோர்கன் (2016) மற்றும் மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான கார்டியன்ஸ் ஆப் தி கேலக்ஸி 2 (2017) போன்ற திரைப்படங்களிலும் தி கனிக் (2014-2015), திஸ் இஸ் அஸ் (2019) போன்ற பல தொலைக்காட்சி தொடர்களிலும் நடித்துள்ளார்.  
என்.பி.சி தொலைக்காட்சி நாடகமான திஸ் இஸ் அஸ் என்ற தொடரில் டோபி டாமன் என்ற கதாபாத்திரத்தில் நடித்ததற்காக 2019 ஆம் ஆண்டில் ஒரு நாடகத் தொடரில் சிறந்த துணை நடிகருக்கான பிரைம் டைம் எம்மி விருதுக்கு பரிந்துரைக்கப்பட்டார்.
# சீன் கன்

**சீன் கன்** (பிறப்பு: மே 22, 1974) என்பவர் ஒரு அமெரிக்க நாட்டு நடிகர் ஆவார். இவர் 2014 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான கார்டியன்ஸ் ஆப் தி கேலக்ஸி, கார்டியன்ஸ் ஆப் தி கேலக்ஸி 2 (2017), அவெஞ்சர்ஸ்: எண்ட்கேம் (2019) மற்றும் தோர்: லவ் அண்ட் தண்டர் (2022) போன்ற திரைப்படங்களில் 'கிராக்லின்' என்ற கதாபாத்திரத்தில் நடித்ததன் மூலம் அறியப்படும் நடிகர் ஆனார். இவர் இயக்குநர் ஜேம்ஸ் கன்னின் தம்பி மற்றும் பெரும்பாலும் அவர் இயக்கிய திரைப்படங்களில் நடித்துள்ளார்.
# சீன் கன்

## தனிப்பட்ட வாழ்க்கை

சீன் கன் 22 மே 1974 ஆம் ஆண்டு செயின்ட் லூயிஸில் ஆறு குழந்தைகளில் ஒருவராக பிறந்தார். இவர் திரைப்படத் தயாரிப்பாளர் ஜேம்ஸ் கன், நடிகரும் அரசியல் எழுத்தாளருமான மாட்கன், திரைக்கதை எழுத்தாளர் பிரையன்கன், தயாரிப்பாளரும் கைவினைஞர் என்டர்டெயின்மென்ட் முன்னாள் நிர்வாக துணைத் தலைவருமான பேட்ரிக் மற்றும் வேலைவாய்ப்பு வழக்கறிஞராக பணிபுரியும் சகோதரியான பெத் ஆகியோரின் சகோதரர் ஆவார்.  
இவரின் பெற்றோர் இருவரும் ஓய்வு பெற்ற வழக்கறிஞர் ஆவார்கள். இவர் 2019 ஆம் நடிகை மற்றும் திருப்பப்பட இயக்குனருமான 'நடாஷா ஹாலேவி' என்பவரை திருமணம் செய்துகொண்டார்.
# இலங்கைப் பெண்கள் துடுப்பாட்ட அணி

**இலங்கைப் பெண்கள் துடுப்பாட்ட அணி** (Sri Lanka women's national cricket team) பன்னாட்டுத் துடுப்பாட்டப் போட்டிகளில் இலங்கையை பிரதிநிதித்துவப்படுத்துகிறது. ஐ.சி.சி பெண்கள் வாகையாளர் போட்டிகளில் போட்டியிடும் எட்டு அணிகளில் ஒன்றான இந்த அணியை பன்னாட்டுத் துடுப்பாட்ட அவையின் வாழ்நாள் உறுப்பினரான இலங்கைத் துடுப்பாட்ட வாரியம் நிர்வகிக்கிறது.  
இலங்கை 1997 ஆம் ஆண்டில் நெதர்லாந்திற்கு எதிராக ஒருநாள் சர்வதேச போட்டிகளில் அறிமுகமானது. பின்னர் அந்த ஆண்டில் 1997 ஆம் ஆண்டு இந்தியாவில் நடந்த உலகக் கிண்ணத் தொடரில் பங்கேற்றது. உலகக் கோப்பையின் ஒவ்வொரு பதிப்பிலும் இந்த அணி பங்கேற்றது, 2013 உலகக் கிண்ணத் தொடரில் ஐந்தாவது இடத்தைப் பிடித்தது.இலங்கை ஏப்ரல் 1998 இல் நடந்த முதல் மற்றும் ஒரே தேர்வு போட்டியில் பாக்கித்தானை தோற்கடித்தது.
# இலங்கைப் பெண்கள் துடுப்பாட்ட அணி

## 2010 களில்

ஆகஸ்ட் 8, 2018 அன்று, ஹர்ஷா டி சில்வா ஐந்து ஆண்டு இடைவெளிக்குப் பிறகு, இலங்கைத் துடுப்பாட்ட வாரியத்தால் அணியின் தலைமை பயிற்சியாளராக மீண்டும் நியமிக்கப்பட்டார்.
# இலங்கைப் பெண்கள் துடுப்பாட்ட அணி

## 2010 களில்

### ஒருநாள் போட்டிகள்

- அணியின் அதிகபட்ச மொத்தம்: 284/5, எ இந்தியா 5 பிப்ரவரி 2013 ,மும்பை பிராபோர்ன் அரங்கம் .
- அதிகபட்ச தனிநபர் ஓட்டங்கள்: 178 *, சமாரி அத்தபத்து எ ஆஸ்திரேலியா 29 ஜூன் 2017 அன்று பிரிஸ்டல் கவுண்டி மைதானம், பிரிஸ்டல் .
- சிறந்த பந்துவீச்சு: 5/2, சுதர்ஷினி சிவானந்தம் எ பாக்கித்தான் 22 ஜனவரி 2002 அன்று கொழும்பின் மூர்ஸ் ஸ்போர்ட்ஸ் கிளப் மைதானம் .
# மேற்கு தீவு (அந்தமான் நிக்கோபார் தீவுகள்)

**மேற்கு தீவு** என்பது அந்தமான் தீவுகளில் ஓர் தீவு ஆகும். இது இந்திய ஒன்றிய பகுதியான அந்தமான் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் மாவட்ட நிர்வாகத்தினைச் சார்ந்தது. இந்த தீவு போர்ட் பிளேயரிலிருந்து தொலைவில் வடக்கில் அமைந்துள்ளது.
# மேற்கு தீவு (அந்தமான் நிக்கோபார் தீவுகள்)

## நிலவியல்

இந்த தீவு கோக்கோ தீவுகளுக்கும் வடக்கு அந்தமான் தீவுக்கும் இடையில் உள்ளது. இது கிளீக் நீரிணைக்கு மேற்கு அணுகுமுறையில் உள்ளது. மிகச் சிறிய இத் தீவின் மொத்தப் பரப்பளவு ஆகும்.
# மேற்கு தீவு (அந்தமான் நிக்கோபார் தீவுகள்)

## நிர்வாகம்

அலுவல் ரீதியாக, மேற்கு தீவு திக்லிபூர் வட்ட நிர்வாகத்தில் உள்ளது.
# டீபால் பல்கலைக்கழகம்

**டீபால் பல்கலைக்கழகம்** (DePaul University) என்பது சிகாகோ நகரில் இலினொய் என்ற ஊரில் உள்ள ஒரு தனியார் கத்தோலிக்க ஆராய்ச்சி பல்கலைக்கழகம் ஆகும். இது 1898 ஆம் ஆண்டில் 'புனித வின்சென்ட் கல்லூரி' என்ற பெயரில் ஆரம்பிக்கப்பட்டு 17 ஆம் நூற்றாண்டின் பிரெஞ்சு பாதிரியார் வின்சென்ட் தே பவுல் என்பவரை கௌரவிக்கும் விதமாக டீபால் பல்கலைக்கழகம் என பெயர் மாற்றம் பெற்று இயங்கிவருகிறது. இந்த பல்கலைக்கழகம் 1998 ஆம் ஆண்டில் அமெரிக்காவுடன் சேர்ந்ததன் மூலம் மிகப்பெரிய கத்தோலிக்க பல்கலைக்கழகமாக மாறியது. இது தனது அடிப்படை அடிச்சுவடுகளைப் பின்பற்றி முதல் தலைமுறை மாணவர்களையும், பின்தங்கிய பின்னணியில் இருந்து வந்தவர்களையும் சேர்ப்பதனால் டீபால் பல்கலைக்கழகம் முக்கிய சிறப்பு வகிக்கின்றது.
# சூரியகாந்த்

**சூரியகாந்த்** (*Suryakanth*) என்பவர் ஒரு தமிழ் திரைப்பட நடிகராவார். இதுவரை 300 க்கும் மேற்பட்ட படங்களில் நடித்துள்ள இவர், பல எதிர்மறை, நகைச்சுவை பாத்திரங்களில் நடித்துள்ளார். இவர் இன்று போய் நாளை வா, தூறல் நின்னு போச்சு, மண்வாசனை, கிழக்குச் சீமையிலே போன்ற குறிப்பிடத்தக்க பல படங்களில் நடித்துள்ளார். இவர் 1981 இல் வெளிவந்த எம். ஏ. கஜாவின் வசந்த காலம் படத்தில் அறிமுகமானார்.
# சூரியகாந்த்

## ஆரம்ப கால வாழ்க்கை

சூர்யகாந்தின் தமிழ்நாட்டின் தஞ்சாவூர் மாவட்டம் பூண்டியில் பிறந்தார். பெற்றோர் இவருக்கு இட்ட பெயர் பக்கிரி ஆகும். இவர் ஐந்தாம் வகுப்பு படிக்கும் போது, குலதெய்வம் ராஜகோபால் நடித்த ஒரு படத்தின் பாடல் காட்சிகள் பூண்டி அணை பகுதியில் எடுக்கப்பட்டது. படப்பிடிப்பைக் கண்ட பிறகு. இவர் படங்களில் நடிக்க ஆர்வம் கொண்டார். இவர் இளங்கலை படிக்க கல்லூரியில் இணைந்தார், ஆனால் படிப்பை முதல் ஆண்டு தொடர இயலவில்லை. துவக்க காலத்தில் போலி திரைப்பட தயாரிப்பாளர்களுக்கு பணம் கொடுத்து ஏமாற்றமடைந்தார். அவர்களினால் தனக்கு படங்களில் நடிக்க வாய்ப்பு கிடைக்கும் என்று நம்பி ஏமார்ந்தார். இவரின் தற்போதைய பெயரை இவருக்கு இட்டவர் மறைந்த சாண்டோ எம். எம். ஏ சின்னப்பா தேவர் ஆவார். ரஜினிகாந் நடித்த தாய் மீது சத்தியம் படத்தின் படப்பிடிப்பின் போது சின்னனப்பபா தேவரை இவர் சந்தித்துள்ளார். தேவர் இவரின் பெயர் கேட்டபோது. சூரிய பிரசாத் என்று கூறினார். தேவர் அது தெலுங்கு பெயரைப் போல உள்ளதாக கூறி சூரிய பிரசாத் பெயரை சூரியகாந்த் என்று மாற்றினார்.
# சூரியகாந்த்

## திரைப்பட வாழ்க்கை

துவக்கத்தில் இவர் திரையுலகில் தன்னை நிலைநிறுத்திக்கொள்ள போராடினார். தூறல் நின்னு போச்சு படத்தில் நடிக்க இயக்குநர் பாக்யராஜ் இவருக்கு ஒரு பெரிய வாய்ப்பை வழங்கினார். இவர் படத்தில் ஒரு அமைதியான எதிர்மறை பாத்திரத்தில் நடித்தார். திரைப்படம் வெளியான பிறகு விமர்சகர்களிடமிருந்தும் ரசிகர்களிடமிருந்தும் பெரும் பாராட்டைப் பெற்றது. பின்னர், பாக்யராஜ் இவரின் திறமையை அங்கீகரிக்கும் விதமாக தனது பெரும்பாலான படங்களில் வாய்ப்பு அளித்தார்.
# சூரியகாந்த்

## திரைப்படவியல்

*இது ஒரு பகுதி திரைப்படவியலாகும்.* *நீங்கள் இதை விரிவாக்கலாம்.*
# சூரியகாந்த்

## திரைப்படவியல்

### 1980 கள்

| 1981 | *வசந்த காலம்* | பாரதி |
| --- | --- | --- |
| *இன்று போய் நாளை வா* | ரவுடி |  |
| 1982 | *தூறல் நின்னு போச்சு* | அய்யாவு |
| 1984 | *குடும்பம்* |  |
| 1985 | *புது யுகம்* | பாரதி |
| *புதிய தீர்ப்பு* |  |  |
| *நான் சிகப்பு மனிதன்* | மோகன்ராஜின் அடியாள் |  |
| 1986 | *கண்ணத் தொறக்கணும் சாமி* |  |
| *ரசிகன் ஒரு ரசிகை* |  |  |
| *அம்மன் கோவில் கிழக்காலே* |  |  |
| *மண்ணுக்குள் வைரம்* |  |  |
| *எனக்கு நானே நீதிபதி* |  |  |
| *எங்கள் தாய்க்குலமே வருக* |  |  |
| 1988 | *இது நம்ம ஆளு* |  |
| *ராசாவே உன்னெ நம்பி* |  |  |
| 1989 | *ராஜநடை* |  |
| *௭ன் ரத்தத்தின் ரத்தமே* | } |  |
# சூரியகாந்த்

## திரைப்படவியல்

### 1990 கள்

| 1990 | *பாலம்* | முத்து |
| --- | --- | --- |
| *எங்கள் சாமி ஐயப்பன்* |  |  |
| *நம்ம ஊரு பூவாத்தா* |  |  |
| 1991 | *தையல்காரன்* |  |
| 1992 | *ராசுக்குட்டி* | பெரியபண்ணையின் மருமகன் |
| *ஒண்ணா இருக்க கத்துக்கணும்* |  |  |
| *இதுதாண்டா சட்டம்* |  |  |
| 1993 | *தாலாட்டு* |  |
| *கிழக்குச் சீமையிலே* | பெரிய கருப்பு |  |
| 1994 | *சீவலபேரி பாண்டி* | கருப்பையா |
| *தாமரை* |  |  |
| *ஜெய் ஹிந்த்* |  |  |
| *வரவு எட்டணா செலவு பத்தணா* | மாருதுபாண்டியின் உடனிருப்பவர் |  |
| *ஜல்லிக்கட்டுக்காளை* |  |  |
| 1995 | *தமிழச்சி* |  |
| *மருமகன்* | செங்கலியப்பன் |  |
| *நாடோடி மன்னன்* |  |  |
| *காந்தி பிறந்த மண்* |  |  |
| 1996 | *மீண்டும் சாவித்திரி* |  |
| *முஸ்தபா* |  |  |
| 1997 | *கடவுள்* |  |
| 1998 | *மூவேந்தர்* |  |
| *உரிமைப் போர்* |  |  |
| *எல்லாமே என் பொண்டாட்டிதான்* |  |  |
| 1999 | *முதல் எச்சரிக்கை* |  |
| *விரலுக்கேத்த வீக்கம்* | பியூன் |  |
| *சுந்தரி நீயும் சுந்தரன் நானும்* |  |  |
# சூரியகாந்த்

## திரைப்படவியல்

### 2000 கள்

| 2000 | *காதல் ரோஜாவே* |  |
| --- | --- | --- |
| *கூடி வாழ்ந்தால் கோடி நன்மை* | எதிர்க்கட்சி உறுப்பினர் |  |
| *என் சகியே* |  |  |
| 2001 | *தாலி காத்த காளியம்மன்* |  |
| *குங்குமப்பொட்டுக் கவுண்டர்* |  |  |
| 2002 | *படை வீட்டு அம்மன்* |  |
| 2003 | *திவான்* |  |
| *பாய்ஸ்* | "பிம்ப்" மாணிக்கம் |  |
| *சூரி* | வண்ணார் |  |
| 2004 | *என் புருசன் எதிர்வீட்டுப் பொண்ணு* |  |
| 2005 | *ரைட்டா தப்பா* |  |
| 2005 | *அந்நியன்* | மின்சாரத் துறை கடைநிலை ஊழியர் |
| 2007 | *ஒன்பது ரூபாய் நோட்டு* |  |
| 2008 | *காசிமேடு கோவிந்தன்* | மீனவர் |
# சூரியகாந்த்

## திரைப்படவியல்

### 2010 கள்

| 2010 | *சிங்கம்* |  |
| --- | --- | --- |
| 2015 | *காக்கி சட்டை* |  |
| 2018 | *காலா* | சட்டமன்ற வேட்பாளர் |
| *வட சென்னை* | பத்மாவின் தந்தை |  |
| 2019 | *கைதி* |  |
| *சங்கத்தமிழன்* | மூர்த்தி |  |
| *இரண்டாம் உலகப்போரின் கடைசி குண்டு* | } |  |
# சூரியகாந்த்

## தொலைக்காட்சி

- *சின்னத் தம்பி*
- *கனா காணும் காலங்கள்*
# தைவான் பெரிய காது வௌவால்

| <div>காப்பு நிலை</div> |  |
| --- | --- |
| <div>  
அச்சுறு நிலையை அண்மித்த இனம் <small>&nbsp;(IUCN 3.1) |  |
| திணை: | விலங்கு |
| தொகுதி: | முதுகெலும்பி |
| வகுப்பு: | பாலூட்டி |
| வரிசை: | கைராப்பிடிரா |
| குடும்பம்: | வெசுபேர்டிலியோனிடே |
| பேரினம்: | *பிளெகோடசு* |
| சிற்றினம்: | <div>***பி. தைவனசு***</div> |
| **<span>*பிளெகோடசு தைவனசு*</span>**  
<div>யோசியுக்கி, 1991</div> |  |
**தைவான் பெரிய காது வௌவால்** (*Taiwan big-eared bat)*(*பிளெகோடசு தைவனசு*) என்பது வெஸ்பெர்டிலியோனிடே குடும்பத்தினைச் சார்ந்த வெளவாலின் ஒரு வகை. இது தைவானில் மட்டுமே காணப்படுகிறது.
# தைவான் பெரிய காது வௌவால்

## வகைப்பாட்டியல்

பாலூட்டியான, தைவான் பெரிய காது வெளவாலினை ஒரு புதிய இனமாக 1991இல் எம். யோஷியுகி விவரித்தார்.
# ஆண்டர்சன் ஓடைப் பாம்பு

| <div>காப்பு நிலை</div> |  |
| --- | --- |
| <div>  
அச்சுறு நிலையை அண்மித்த இனம் <small>&nbsp;(IUCN 2.3)</small></div> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | ஊர்வன |
| வரிசை: | சுகொமாடா |
| துணை வரிசை: | செர்பெண்டிசு |
| குடும்பம்: | கொலுபிரிடே |
| பேரினம்: | *ஒபிசுதோடுரோபிசு* |
| சிற்றினம்: | <div>***ஒ. ஆண்டர்சோனி***</div> |
| **<span>*ஒபிசுதோடுரோபிசு ஆண்டர்சோனி*</span>**
<small>(பெளலென்சர், 1888)</small> |  |
| வேறு பெயர்கள் |  |
| * *கெலமொஹைடிரசு ஆண்டர்சோனி*  
<span>பெளலென்சர், 1888</span>
* *ஒபிசுத்தோடுரோபிசு ஆண்டர்சோனி*  
<span>— பெளலென்சர், 1891</span> | } |  
**ஆண்டர்சன்ஓடைப் பாம்பு** (*Anderson's stream snake*)*(ஒபிசுதோடுரோபிசு ஆண்டர்சோனி),* என்பது பொதுவாக **ஆண்டர்சன் மலை பின்செதில் பாம்பு** என அறியப்படுகிறது. இது பாம்பு குடும்பமான கோலுபிரிடேவினைச் சார்ந்தது. இந்த பாம்புகள் ஆசியாவைப் பூர்வீகமாகக் கொண்டவை.
# ஆண்டர்சன் ஓடைப் பாம்பு

## சொற்பிறப்பியல்

சிற்றினப் பெயரான *ஆண்டெர்சோனி* இசுக்கொட்லாந்தினைச் சார்ந்த ஊர்வன அறிவியலாளர் ஜான் ஆண்டர்சனின் நினைவாக இடப்பட்டது.
# ஆண்டர்சன் ஓடைப் பாம்பு

## வாழ்விடம்

*ஓ. ஆண்டர்சோனியின்* விருப்பமான இயற்கை வாழ்விடங்கள் உயரத்தில் உள்ள காடு மற்றும் நன்னீர் ஈரநிலங்கள் ஆகும்.  
உடலின் முழு நீளம் முழுவதும் 17 வரிசைகளில் முதுகுபுற செதில்கள் போர்த்தப்பட்டிருக்கும். கழுத்துப் பகுதியில் மென்மையாகவும், நடு உடல் பகுதியில் மெலிந்த மூட்டுடனும், வால் பகுதியில் வலுவான மூட்டுடன் செதில்கள் காணப்படும். முதிர்ச்சியடைந்த *ஓ. ஆண்டர்சோனியின்* மொத்த நீளம் (வால் உட்பட) ஆகும். வாலின் நீளம் மொத்த நீளத்தில் 15 முதல் 20% ஆகும்.
# ஆண்டர்சன் ஓடைப் பாம்பு

## இனப்பெருக்கம்

*ஓ. ஆண்டர்சோனி* முட்டையிட்டு இனப்பெருக்கம் செய்யும் வகையின.